**ACTELE NECESARE PENTRU CONFIRMARE**

***La confirmare***, candidatul declarat admis va completa dosarul cu următoarele documente în original:

- **diploma de bacalaureat/adeverință** substitut de diplomă (pentru candidații care au promovat examenul de bacalaureat în sesiunea 2022-2023) **- se depune la confirmare pentru candidații admiși la buget.**

- **foaia matricolă** cu notele obținute pe parcursul liceului, elaborată conform legislației în vigoare **- se depune la confirmare pentru candidații admiși la buget**.

***La confirmare sau până în prima zi*** a anului universitar 2023-2024 candidații admiși au obligația de a completa dosarul cu următoarele documente în original:

- **adeverință medicală**, eliberată de medicul de familie;

- în cazul candidaților care au absolvit liceul înainte de 2023, **declarație pe proprie răspundere** autentificată de un notariat privind nefinanțarea/finanțarea anterioară de la bugetul statului român pentru urmarea de studii universitare de licență;

- **dovadă scutire de taxă** pentru candidații aflați în această situație;

**- patru fotografii** color tip diplomă.

Candidații admiși la studii universitare de licență, în regim cu taxă, au obligația să prezinte, până cel târziu în ultima zi lucrătoare anterioară începerii anului universitar 2023-2024, la secretariatul facultății unde au fost admiși, diploma de bacalaureat și foaia matricolă în original (pentru validarea copiei depuse) sau să predea în același termen o copie legalizată după diploma de bacalaureat și foaia matricolă.